วันนี้จะขอรีวิวแบบสั้นๆ นะครับ เพราะมีท่านอื่นๆรีวิวแบบละเอียดแล้ว วันนี้ขอยกแบบเป็นข้อๆเลยละกันครับ

1. เนื้อหมูถือว่าหั่นได้ขนาดครับ ถ้าเทียบกับริมรั้ว และเรือนเพชร ร้านนี้ชนะเลิศเรื่องขนาดชิ้นหมูที่เหมาะสมในการย่างเลย
2. เนื้อไก่ สวยกำลังดี ไม่เละหรือใหญ่เกินไป
3. ปลาหมึกกับกุ้ง ถือว่าปลาหมึกเกรดพอสมควร กุ้งทั่วๆไป ความถี่ในการเติมค่อนข้างบ่อย
4. เบคอน เนื้อสวย บางกำลังดี และย่างแล้วถือว่าสุกเร็วดี 
5. เนื้อหมักไม่ค่อยถึงเครื่อง
6. ผักสวย น่าทาน แต่ถ้าคนเริ่มเยอะ ผักเริ่มเละ
7. เครื่องเคียง น่ากินมากครับ จะพยายามปล่อยมาทีละเมนุๆ ถือได้ว่าน่าทานมาก อร่อยด้วย
8. สลัดและของหวานถือว่าใช้ได้ครับ 
9. เครื่องดื่มฟรี ถือว่าใช้ได้ครับ น้ำดื่มเกรดดี ใช้น้ำฝาเขียวจำยี่ห้อไม่ได้ น้ำแข็งอาจจะไม่ค่อยหนำใจเพราะตัดได้แค่ทีละแก้ว และน้ำอัดลมต้องกดเอา อาจจะไม่สะดวกสำหรับคนที่นั่งโต๊ะไกลๆ
10. บาร์บีคิว รสชาติดีครับ แต่ต้องบริการตัวเองนะ ปิ้งเอง แต่ถือว่าอร่อยครับ น้ำซอสใช้ได้ 
11. น้ำจิ้มทั่วๆไปครับ แต่น้ำจิ้มซีฟู้ดอร่อยมาก รสชาติดีกว่าสองร้านที่กล่าวไว้ข้างต้น
12. บรรยากาศร้านดูโล่งคับ ไม่ถือว่าอึดอัด แต่ต้องมาเร็วหน่อยนะ เพราะคนเยอะมาก
13. พนักงานที่อยู่ในร้าน ถึงจะเป็นชาวต่างชาติ แต่ไม่ต้องเมียงกลาบานะ เพราะพูดไทยชัดเลยแหล่ะ ไม่เหมือนกะบางร้านที่พนักงานต่างชาติ พูดไทยฟังยากจนต้องเมียงกลาบากันเลยทีเดียว
14. สามารถเติมไฟได้เรื่อยๆ พนักงานรวดเร็ว เพียงพอ แต่ไม่วุ่นวายจนน่ารำคาญ
15. ร้านนี้เปิดเพลงให้ฟังเรื่อยๆ เหมือนร้านเหล้าเลย แต่กลับไม่ดูหนวกหูนะ เพราะความดังพอดีๆ

สุดท้าย "ร้านนี้ห้ามทานเหลือนะครับ" ต่อให้ไม่ได้นำมาปิ้งบนเตาก็เหลือไม่ได้นะ ดังนั้นตักให้พอดี เพราะริมรั้วกะเรือนเพชร ถ้าคุณไม่ได้ปิ้ง เค้าไม่ปรับ แต่ร้านนี้ปรับนะจ๊ะ ขีดละ 100 

ปล. ร้านนี้ราคาดี เหมาะสมกับคนที่ดื่มน้ำเยอะ ประหยัดค่าน้ำ แต่ไม่เหมาะกะคนดื่มน้ำน้อย เพราะอาจจะดูแพงไปนิด